stanford-oval/wikipedia huggingface dataset:
Skeleton talviolympialaisissa 2022

Skeletonissa kilpailtiin Pekingin 2022 talviolympialaisissa 10.–12. helmikuuta National Sliding Centressä, Yanqingissa.
Skeletonissa oli yhteensä kaksi tapahtumaa: miesten ja naisten kilpailu.
Aikataulu

Seuraavassa listassa on kahden tapahtuman aikataulut.
Lihavoidut tapahtumat ovat loppukilpailuja.
| Päivä | Aika | Kilpailu |
| --- | --- | --- |
| 10. helmikuuta | 9.30 | Miesten 1. ja 2. lasku |
| 11. helmikuuta | 9.30 | Naisten 1. ja 2. lasku |
| 11. helmikuuta | 20.20 | Miesten 3. ja 4. lasku |
| 12. helmikuuta | 20.20 | Naisten 3. ja 4. lasku |
Mitalitaulukko

|  Skeleton talviolympialaisissa 2022 – Mitalitaulukko > Sijoitus |  Skeleton talviolympialaisissa 2022 – Mitalitaulukko > Maa |  Skeleton talviolympialaisissa 2022 – Mitalitaulukko > Kulta |  Skeleton talviolympialaisissa 2022 – Mitalitaulukko > Hopea |  Skeleton talviolympialaisissa 2022 – Mitalitaulukko > Pronssi |  Skeleton talviolympialaisissa 2022 – Mitalitaulukko > Yhteensä |
| --- | --- | --- | --- | --- | --- |
| 1 |  Saksa | 2 | 1 | 0 | 3 |
| 2 |  Australia | 0 | 1 | 0 | 1 |
| 3 |  Alankomaat | 0 | 0 | 1 | 1 |
| 3 |  Kiina | 0 | 0 | 1 | 1 |
|  | Yhteensä | 2 | 2 | 2 | 6 |
Tulokset

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Miehet tiedot |  Christopher Grotheer Saksa (GER) | 4.01,01 |  Axel Jungk Saksa (GER) | 4.01,67 |  Yan Wengang Kiina (CHN) | 4.01,77 |
| Naiset tiedot |  Hannah Neise Saksa (GER) | 4.07,62 |  Jaclyn Narracott Australia (AUS) | 4.08,24 |  Kimberley Bos Alankomaat (NED) | 4.08,46 |
Suzuka Taka

| Suzuka Taka> Henkilötiedot |
| --- | --- |
Syntynyt: 16. lokakuuta 1996 (ikä 27) Hokkaidō, Japani
Kansalaisuus:   Japani
Jääkiekkoilija
Pelipaikka:  hyökkääjä
Maila:  vasen
Pituus:  160 cm
Paino:  51 kg
Pelinumero:  18
Pelaajaura
Pääsarjaura:  2015–
Suzuka Taka (jap. 高 涼風, s. 16. lokakuuta 1996 Hokkaidō) on japanilainen jääkiekkoilija, pelipaikaltaan hyökkääjä.
Taka kuului Japanin joukkueeseen Pyeongchangin talviolympialaisissa 2018, joissa hän pelasi viisi ottelua ilman tehopisteitä ja rangaistusminuutteja. Taka on edustanut Japania myös Malmön MM-kilpailuissa 2015, Kamloopsin MM-kilpailuissa 2016 ja Espoon MM-kilpailuissa 2019. Malmössa 2015 ja Kamloopsissa 2016 hän pelasi viisi ottelua ilman tehopisteitä tai rangaistusminuutteja. Espoossa 2019 hän pelasi viisi ottelua tehopistein 0+1=1 keräten neljä rangaistusminuuttia.
Sumea joukko

Sumea joukko on joukko, jossa joukkoon kuuluvilla alkioilla kuulumisen astetta kuvaa kuuluvuusarvo. Sumean joukon matemaattista käsitteen esitti 1965 azerbaidžanilainen  Lotfi A. Zadeh (s. 1921). Hän jatkoi työtään tällä saralla esittämällä vielä 1973 sumean logiikan teorian.
Sumean joukon teoria laajentaa klassisen joukko-opin (Cantor) joukon käsitettä. Kun klassisessa joukko-opissa alkio joko kuuluu joukkoon tai on sen ulkopuolella, eli se noudattaa kaksiarvoista logiikkaa (kts. kolmannen poissulkeva sääntö), niin sumeassa joukossa alkion kuuluvuuden vahvuutta kuvattaan reaaliluvulla, joka kuuluu suljettuun väliin [0,1].
Sumeissa joukoissa kysymys on tietoisesti epätarkkarajaisesta joukosta. Esimerkiksi voimme ottaa kirjojen sumean joukon: ”Kirja käsittelee aihetta x” . Tässä x voi olla mikä tahansa aihe rakkaudesta maanjäristykseen tai ahvenista geenimutaatioon.  Kirjan kuuluvuusarvo joukossa voidaan määritellä esimerkiksi seuraavasti: kirjan aihetta x käsittelevien sivujen lukumäärä / sivujen kokonaismäärällä.
Määritelmä

Sumea joukko on pari (A,m), jossa A on joukko ja m kuvaus: A → [0,1]. Kaikille x, jotka kuuluvat A:han on olemassa m(x), alkion x joukkoon kuulumisen aste. Jos  A={x_{1},..,x_{n}} niin tämä (A,m) voidaan merkitä: { m(x_{1}) / x_{1},..., m(x_{n})/ x_{n} }.
Joukkoon kuuluminen

Alkio, jonka arvo kuvauksessa m on 0, ei kuulu sumeaan joukkoon, eli on sen ulkopuolella, ja jos kyseinen arvo on 1, kuuluu kyseinen alkio täydellisesti sumeaan joukkoon. Sumean joukkoa  {x kuuluu A:han | m(x) > 0} kutsutaan joukon kannaksi  (engl. support) ja joukkoa {x kuuluu A:han | m(x) = 1} joukon ytimeksi (engl. kernel).
Sumeiden joukkojen operaatioita

Sumean joukon  (A,m_{A}) komplementti
c(A) = 1 −  m_{A}(x)
Sumeiden joukkojen  (A,m_{A}) ja  (B,m_{B}) leikkaus
(A ∩ B)(x) = min( m_{A},  m_{B})
Sumeiden joukkojen  (A,m_{A}) ja  (B,m_{B}) unioni
(A ∪ B)(x) = max( m_{A},  m_{B})
Sumea joukko ja todennäköisyyksien teoria

Sumeat joukot ja todennäköisyyksien teoria eivät ole samaa perhettä, vaikka niin virheellisesti voisi päätellä kuvauksen kuvapisteiden joukosta [0,..,1]. Joukkojen sumeudessa sattumalla ei ole mitään osaa, kun taas todennäköisyyslaskennan teoreettinen lähtökohta on ennalta arvaamaton sattuma.
Steyr GB

Steyr GB
Steyr GB (saks. Gas Bremse) on itävaltalaisen Steyr-Mannlicherin valmistama kaasuhidasteinen, kaksitoiminen itselataava pistooli. Asetta valmistettiin vuosien 1981–1988 välillä 15 000–20 000 kappaletta. Sen toimintaperiaate on peräisin Saksassa toisen maailmansodan loppuvaiheessa kehitetystä Volkspistolesta. Steyr GB oli kilvassa Itävallan asevoimien palveluspistooliksi, mutta hävisi Glock 17:lle.
Tekniset tiedot

Kaliiperi: 9 x 19mm Luger/Parabellum
Pituus: 216 mm
Piipun pituus: 136 mm
Paino: 845 g tyhjänä, 1285 g ladattuna
Lipas: 18 patruunaa
Aiheesta muualla

Steyr's GB; Too Good Too Soon? (Arkistoitu – Internet Archive) (englanniksi)
Symbiosis

Veistoksen pintaan hitsataan lahjoittajista kertovia teräslaattoja.
Symbiosis on Stefan Lindforsin muotoilema veistos Turussa, Aurajokirannassa Forum Marinum -merimuseon ja Suomen Joutsenen lähellä. Vuonna 2014 paljastettu ja 2015 nykyiselle paikalleen sijoitettu veistos liittyy Saaristomeren suojelukampanjaan: sen pintaan hitsataan jatkuvasti lisää teräslaattoja, joihin on kaiverrettu lahjoittajien nimiä.
”Suomuiksi ja suliksi” kutsuttuja haponkestäviä teräslaattoja voivat ostaa yksityishenkilöt, yritykset ja yhteisöt, ja tuotto ohjataan Saaristomeren Suojelurahastoon. Pienimmät laatat maksavat 75 ja suurimmat 5 000 euroa. Tavoitteeksi asetetusta 3 500 laatasta oli lokakuuhun 2015 mennessä saatu kokoon tuhat.
Kalan ja linnun päitä kuvaava veistos on pinta-alaltaan 8 × 4,5 metriä ja korkeudeltaan 2,5 metriä.
Veistoksen paljastivat Turun Itämeri-päivillä kesäkuun 2014 alussa Suomen ja Viron pääministerit Jyrki Katainen ja Taavi Rõivas. Tämä tapahtui Forum Marinumin edustalla, minkä  jälkeen veistos oli elokuussa 2014 tarkoitus lennättää näyttävästi joen yli ja sijoittaa Korppolaismäen kalliolle, jossa se olisi valaistuna toiminut eräänlaisena merelle näkyvänä ”majakkana”. Teoksen pysyväksi sijoituspaikaksi tuli yleisön ja myös Stefan Lindforsin toiveesta kuitenkin Aurajoen ranta Suomen Joutsenen katveessa, jossa se saa enemmän katsojia.
Suomuvatsamanikki

| Suomuvatsamanikki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Manikit Lonchura
Laji::  kelaarti
Kaksiosainen nimi
 Lonchura kelaarti  (Jerdon, 1863) 
Katso myös
   Suomuvatsamanikki Wikispeciesissä   Suomuvatsamanikki Commonsissa 
Infobox OKNimi-testi OKIUCN-testi OK: 
Suomuvatsamanikki (Lonchura kelaarti) on loistopeippojen heimoon kuuluva varpuslintu.
Levinneisyys

Suomuvatsamanikkia tavataan Intiassa ja Sri Lankassa. Sen kannankehitys on vakaa, ja se on luokiteltu elinvoimaiseksi.
Suzi Quatro (albumi)

| Suzi Quatro Suzi Quatro |
| --- | --- | --- |

Studioalbumin tiedot
 Äänitetty : 1973
 Julkaistu: lokakuu 1973
 Tuottaja(t): Mike Chapman & Nicky Chinn
 Tyylilaji: rock
 Kesto: 50.19
 Levy-yhtiö: RAK
Listasijoitukset
  32. * 4. * 5. * 2.
Suzi Quatron muut julkaisut
|   | Suzi Quatro 1973 | Quatro 1974 |
Suzi Quatro (tunnus SRAK 505) on yhdysvaltalaisen Suzi Quatron ensimmäinen albumi. Levy julkaistiin lokakuussa 1973 suurimmassa osassa maailmaa RAK-levymerkillä. Yhdysvalloissa ja Kanadassa se julkaistiin Bell Records levymerkillä, Japanissa EMI-levymerkillä ja joissain Euroopan maissa Columbia-levymerkillä. Australiassa albumi julkaistiin nimellä Can the Can.
Levy oli heti kaupallinen menestys ja ylsi monissa maissa TOP-50 listasijoituksiin. Parhaiten levy myi Australiassa, Saksassa ja Alankomaissa, joissa kaikissa se ylsi jopa TOP-5 listasijoituksiin.
Suurin osa albumin kappaleista on tuottaja kaksikko Chapman & Chinnin tai Suzi Quatron itsensä käsialaa, mutta joukkoon mahtuu myös kolme cover-versiota. A-puolen toiseksi viimeinen kappale I Wanna Be Your Man on lainattu Beatlesilta, B-puolen ensimmäinen kappale All Shook Up on puolestaan Elvikseltä ja B-puolen viimeinen Shakin' All Over on Johnny Kiddin tuotantoa.
Kappaleet > A-puoli

48 Crash – 3.54
Glycerine Queen – 3.47
Shine My Machine – 3.49
Official Suburbian Superman – 3.05
I Wanna Be Your Man – 3.09
Primitive Love – 4.13
Kappaleet > B-puoli

All Shook Up – 3.48
Sticks and Stones – 3.41
Skin Tight Skin – 4.21
Get Back Mama – 5.52
Rockin' Moonbeam – 2.55
Shakin' All Over – 3.33
Kappaleet > Huomioita

Suurin osa Britannian ulkopuolella julkaistuista versioista sisälsi myös kappaleen Can the Can, joka sisällytettiin myös myöhempiin brittipainoksiin. USA:n ja Kanadan versioilla Can the Can korvasi kappaleet Rockin' Moonbeam ja Get Back Mama
Yhtyeen kokoonpano albumilla

Suzi Quatro – laulu ja basso
Len Tuckey – kitara, Slide-kitara ja taustalaulu
Alastair McKenzie – kosketinsoittimet, Mellotron ja taustalaulu
Dave Neal – rummut ja taustalaulu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Suzi Quatro (album)
Käännös suomeksi
Suomuvatsamuura

| Suomuvatsamuura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Töpökät Conopophagidae
Suku::  Rosvomuurat Pittasoma
Laji::  michleri
Kaksiosainen nimi
 Pittasoma michleri  Cassin, 1860 
Katso myös
   Suomuvatsamuura Wikispeciesissä   Suomuvatsamuura Commonsissa 
Infobox OKNimi-testi OKIUCN-testi OK: 
Suomuvatsamuura (Pittasoma michleri) on töpökkien heimoon varpuslintu
Levinneisyys

Suomuvatsamuuraa tavataan Costa Ricassa, Kolumbiassa ja Panamassa. Lajin kannankehitys on vakaa, ja se on luokiteltu elinvoimaiseksi.
Sucker punch

Sucker punch tai suckerpunch voi tarkoittaa ainakin seuraavia:
Musiikki

Suckerpunch, kanadalainen yhtye
Sucker Punch, vuoden 2001 albumi Haji's Kitchen -yhtyeeltä
”Suckerpunch”, The Wildhearts -yhtyeen singlekappale vuodelta 1994
”Sucker Punch”, kappale OneRepublicin albumilta Waking Up
”Suckerpunch”, kappale Bowling for Soupin albumilta Let's Do It for Johnny!
”Suckerpunch”, kappale Five Iron Frenzyn albumilta Our Newest Album Ever!
Muu media

Sucker Punch, vuoden 2003 elokuva
Sucker Punch, vuoden 2008 elokuva
Sucker Punch, Zack Snyderin ohjaama toimintafantasiaelokuva vuodelta 2011
Sucker Punch Productions, yhdysvaltalainen videopelejä kehittävä yritys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sucker punch”, voi hakea sivunnimihaulla, laajalla sivunnimihaulla tai tekstihaulla.
Sucker Punch Productions

| Sucker Punch Productions |
| --- | --- |

Perustettu:  1997
Perustaja:  Brian Fleming Chris Zimmerman Bruce Oberg Darrell Plank Tom Saxton Cathy Saxton
Kotipaikka:   Bellevue, Washington
Toimiala:  videopeliteollisuus
Tuotteet:  Sly Cooper (2002–2005) Infamous (2009–2014) Ghost of Tsushima (2020)
Emoyhtiö:  Sony Interactive Entertainment (2011–)
Kotisivu:  www.suckerpunch.com
Infobox OKVirheellinen NIMI-arvo: 
Sucker Punch Productions on yhdysvaltalainen pelitalo. Lokakuussa 1997 perustetun yrityksen päämaja sijaitsee Bellevuen esikaupungissa Seattlen lähistöllä.
Yrityksen ensimmäinen julkaistu videopeli on Rocket: Robot on Wheels. Suosituimpia pelitalon pelejä ovat olleet Sly Cooper -sarja PlayStation 2:lle ja inFamous-pelisarja PlayStation 3:lle. Sucker Punch on vuodesta 2000 lähtien työskennellyt yksinomaan Sony Interactive Entertainmentille. Elokuussa 2011 pelitalo siirtyi täysin Sonyn omistukseen.
Vuonna 2014 yritykseltä julkaistiin inFamous -sarjan peli Infamous: Second Son PlayStation 4 -pelikonsolille.
Yhtiön peli Ghost of Tsushima paljastettiin vuonna 2017 Paris Games Week -tapahtumassa. Se julkaistiin 17. heinäkuuta 2020 yksinoikeudella PlayStation 4:lle. Ghost of Yōtei jatkaa sarjaa uudella päähahmolla ja sijainnilla, ja sijoittuu 300 vuotta myöhempään ajankohtaan.
Pelit

| Vuosi | Videopeli | Alusta | Julkaisija |
| --- | --- | --- | --- |
| 1999 | Rocket: Robot on wheels | Nintendo 64 | Ubisoft |
| 2002 | Sly Raccoon | PlayStation 2 | Sony Interactive Entertainment |
| 2004 | Sly 2: Konnakopla | PlayStation 2 | Sony Interactive Entertainment |
| 2005 | Sly 3: Konnien kunnia | PlayStation 2 | Sony Interactive Entertainment |
| 2009 | inFamous | PlayStation 3 | Sony Interactive Entertainment |
| 2010 | The Sly Collection / The Sly Trilogy | PlayStation 3 | Sony Interactive Entertainment |
| 2011 | inFamous 2 | PlayStation 3 | Sony Interactive Entertainment |
| 2011 | Infamous: Festival of Blood | PlayStation 3 | Sony Interactive Entertainment |
| 2014 | Infamous: Second Son | PlayStation 4 | Sony Interactive Entertainment |
| 2014 | Infamous: First Light | PlayStation 4 | Sony Interactive Entertainment |
| 2014 | The Sly Collection / The Sly Trilogy | PlayStation Vita | Sony Interactive Entertainment |
| 2020 | Ghost of Tsushima | PlayStation 4 | Sony Interactive Entertainment |
| 2025 | Ghost of Yōtei | PlayStation 5 |  |
Aiheesta muualla

Yrityksen verkkosivut
Profiili MobyGamesissä (englanniksi)
Taggia

| Taggia |
| --- | --- |
 Näkymä kukkulalta itään päin.
 vaakuna
 Taggia
 Koordinaatit: 43°50′34″N, 7°51′10″E 
Valtio:   Italia
Alue:  Liguria
Maakunta:  Imperia
Pinta-ala:  
 – Maa:  31,36  km²
Korkeus:  39 (min. 0 - maks. 1 149) m
Väkiluku (2014):  14 167 
 – Väestötiheys:  451  as./km²
 
 Kunnan kotisivut 
Infobox OKVirheellinen NIMI-arvo: 
Taggia on kunta Pohjois-Italiassa olevassa Imperian maakunnassa Ligurian alueella. Kunta on jakautunut kahteen keskukseen: Argentiinan laakson (Valle Argentina) historialliseen keskukseen Taggiaan sekä Välimeren rannalla olevaan Arma di Taggiaan. Alueelta on peräisin pienikokoinen Taggiasca-oliivi.
Syytteitä ja selityksiä – 52 parasta

| Syytteitä ja selityksiä – 52 parasta Apulanta |
| --- | --- | --- |

Kokoelmalevyn tiedot
 Julkaistu: 3. lokakuuta 2014
 Levy-yhtiö: omakustanne
Listasijoitukset
  5.
Apulannan muut julkaisut
|   | Syytteitä ja selityksiä – 52 parasta 2014 |   |
Syytteitä ja selityksiä – 52 parasta on heinolalaisen Apulanta-yhtyeen vuonna 2014 julkaistu kokoelma-albumi.
Kappaleet

CD1:
Mitä Kuuluu
Zombeja!
Vasten Mun Kasvojani
Käännä Se Pois
...Silti Onnellinen
Pihtiote
Poistuisitko Mun Elämästäni
Aggressio
Jumala
Amerika
Viivakoodit
Trauma
Mitä Vaan
Saasta
Reunalla
Odotus
Anna Mulle Piiskaa
CD2:
Viisaus Ei Asu Meissä
Vääryyttä!!1!
Ei Yhtään Todistajaa
Koneeseen Kadonnut
Poltettu Karma
Liikaa
Maanantai
Kymmenen Ylöspäin
Usko
006
Hallaa
Kaikki Sun Pelkosi
Paha, Paha Asia
Kirous
003
Mex-Tex Cowboy
Armo
Pahempi Toistaan
CD3:
Hiekka
Vauriot
Paha Ihminen
Ravistettava Ennen Käyttöä
Muistijäljet
P*ska Meininki
Syöpä
Yksinkertainen
Kadut
Ruhtinaat
Mä Nauran Tälle
Kilpikonna
Ihme
Teit Meistä Kauniin
Mato
0010
Minä Olen Voittaja
CD4:
Kristalliprinsessa
Nähdään Lauantaina
Ei Oo Mukavaa
Mun Täytyy Mennä
Kelpaanhan, Rakkaani?
Aurinkoon
Päivästä Toiseen
Itkeväthän Enkelitkin
Miks Ei Uni Tuu?
Kolme Vuotta
Valokuva
Ilona?
Silmämuna
Superior (Wisconsin)

| Superior |
| --- | --- |

 Superior
 Koordinaatit: 46°42′25″N, 92°5′7″W 
Valtio:  Yhdysvallat
Osavaltio:  Wisconsin
Piirikunta:  Douglas
Pinta-ala:  
 – Kokonaispinta-ala:  144,13 km²
 – Josta vettä:  48,41 km² 
Väkiluku (2010):  27 244
 
 Kaupungin sivusto 
Infobox OKVirheellinen NIMI-arvo: 
Superior on kaupunki ja Douglasin piirikunnan hallinnollinen keskus Wisconsinin osavaltiossa Yhdysvalloissa. Se sijaitsee osavaltion luoteisosassa Yläjärven länsirannalla. Kaupungissa on 27 200 asukasta (vuonna 2010).
Yläjärveen laskevien Saint Louis ja Nemadji -jokien rajoittaman kaupungin pinta-ala on 144,13 neliökilometriä. Se muodostaa Duluthin kanssa yhtenäisen kaupunkialueen, josta käytetään nimitystä Twin Ports. Kaupungin kosteaa mannerilmastoa leudontaa Yläjärven läheisyys.
Vuonna 1854 perustetun kaupungin väkiluku oli suurimmillaan yli 40 000 vuonna 1910, minkä jälkeen se alkoi vähitellen laskea. Vuodesta 1990 lähtien asukasmäärä on pysynyt lähes samana. Asukkaista yli 90 % on eurooppalaista alkuperää. Suurimmat etniset ryhmät ovat saksalaiset, norjalaiset, ruotsalaiset, irlantilaiset, puolalaiset ja suomalaiset (6,9 % vuonna 2000).
Kaupungin kautta kulkevat valtatiet 2 ja 53. Superiorin ja Duluthin satama on Suurten järvien tärkein. Superioriin on myös rautatieyhteys. Liikenteen lisäksi tärkeitä työnantajia ovat öljynjalostamo ja muu jalostusteollisuus. Kaupungissa toimii Wisconsinin yliopiston kampus.
Superiorin kaupunkikuvaa leimaa Yläjärveä kohti viettävä tasanko. Kaupungin nähtävyyksiin kuuluvat 1896 rakennettu museolaiva SS Meteor, Barker’s Islandin ranta-alue ja museona toimiva Fairlawnin kartano.
Aiheesta muualla

Wikimedia Commonsissa on kuvia tai muita tiedostoja aiheesta .
Superiorin kaupungin sivusto (englanniksi)
Skeletons in the Closet (Gamma Rayn albumi)

| Skeletons in the Closet Gamma Ray |
| --- | --- | --- |

Livealbumin tiedot
 Äänitetty : Barcelonassa 31. lokakuuta ja Strasbourgissa 1. marraskuuta 2002
 Julkaistu: 25. elokuuta 2003
 Tuottaja(t): Schlächter ja Hansen
 Tyylilaji: power metal
 Kesto: 103.19
 Levy-yhtiö: Metal-Is
Gamma Rayn muut livealbumit
| Alive '95 1996 | Skeletons in the Closet 2003 | Hell Yeah!!! The Awesome Foursome – Live in Montreal 2008 |
Skeletons in the Closet on Gamma Ray -yhtyeen vuonna 2003 julkaisema konserttitallennealbumi. Levy nauhoitettiin kahdessa eri konsertissa: Barcelonassa 31. lokakuuta ja Strasbourgissa 1. marraskuuta 2002.
Kappaleet > Levy 1

Welcome – 1.05 (albumilta Heading for Tomorrow, säv. Hansen, san. Hansen)
Gardens of the Sinner – 5.48 (albumilta Power Plant, säv. Zimmermann, san. Zimmermann)
Rich & Famous – 5.13 (albumilta Sigh No More, säv. Hansen, san. Hansen)
All of the Damned – 5.00 (albumilta Land of the Free, säv. Hansen, san. Hansen)
No Return – 4.13 (albumilta Insanity and Genius, säv. Hansen, san. Hansen)
Armageddon – 9.24 (albumilta Power Plant, säv. Hansen, san. Hansen)
Heavy Metal Universe – 7.43 (albumilta Power Plant, säv. Hansen, san. Hansen)
One with the World – 4.50 (albumilta Sigh No More, säv. Hansen-Wessel, san. Hansen)
Dan's Solo – 5.21 (säv. Zimmermann)
Kappaleet > Levy 2

Razorblade Sigh – 4.59 (albumilta Power Plant, säv. Hansen, san. Hansen)
Heart of the Unicorn – 4.42 (albumilta No World Order, säv. Hansen, san. Hansen)
Last Before the Storm – 4.38 (albumilta Insanity and Genius, säv. Hansen, san. Hansen)
Victim of Fate – 7.00 (Helloweenin albumilta Helloween, säv. Hansen, san. Hansen)
Rising Star / Shine on – 7.53 (albumilta Somewhere Out in Space, säv. Schlächter, san. Hansen)
The Silence – 6.43 (albumilta Heading for Tomorrow, säv. Hansen, san. Hansen)
Heaven or Hell – 4.17 (albumilta No World Order, säv. Hansen, san. Hansen)
Guardians of Mankind – 5.22 (albumilta Somewhere Out in Space, säv. Richter, san. Richter)
New World Order – 8.23 (albumilta No World Order, säv. Hansen, san. Hansen)
I Want Out – 7.17 (Helloweenin albumilta Keeper of the Seven Keys part 2, säv. Hansen, san. Hansen)
Kokoonpano

Kai Hansen – laulu, kitara
Henjo Richter – kitara, taustalaulu
Dirk Schlächter – basso, taustalaulu
Daniel Zimmermann – rummut, taustalaulu
Axel Mackenrott – kosketinsoittimet, taustalaulu
Aiheesta muualla

Skeletons in the Closet (Gamma Rayn albumi) Discogsissa. (englanniksi)
Albumi Skeletons in the Closet (Gamma Rayn albumi) Encyclopaedia Metallum -sivustolla (englanniksi)
Swaroopanand Saraswati

Swaroopanand Saraswati
Swaroopanand Saraswati (2. syyskuuta 1924 – 11. syyskuuta 2022 Narsinghpur, Madhya Pradesh, Intia) oli intialainen hindujohtaja ja vapaustaistelija. Hän oli Dwarka Peeth -hinduluostarin johtaja (shankaracharya) vuodesta 1982. Intian itsenäisyyskamppailun aikana hän osallistui vuonna 1942 brittien vastaiseen vallankumoukselliseen toimintaan. Uskonnollisen elämänsä hän aloitti Swami Karpatrin oppilaana.
Saraswati pidätettiin 1990-luvulla Mulayam Singh Yadavin osavaltiohallituksen aikana osallistuessaan Vishva Hindu Parishadin (VHP) kampanjaan Raman temppelin rakentamiseksi entisen Baburin moskeijan paikalle. Moskeijan tuhouduttua Saraswati kääntyi vastustamaan VHP:tä, joka hänen mukaansa halusi vain edistää poliittisia pyrkimyksiään temppelihankkeella. Hänen mukaansa temppelinrakentaminen tuli jättää uskonnollisille ihmisille eikä VHP:n kaltaisille järjestöille. Hän osoittautui myöhemminkin hindunationalististen poliittisten puolueiden ja järjestöjen vastustajaksi. Vuoden 2014 parlamenttivaaleissa hän kampanjoi Intian kansanpuolueen (BJP) Narendra Modia vastaan ja kritisoi tämän kannattajien käyttämää Har, Har Modi -vaalislogania, joka muistuttaa jumalille omistettuja mantroja. Kohun vuoksi Modi kehotti kannattajiaan olemaan käyttämättä sitä. Vuonna 2018 hän arvosteli BJP:tä ja hindunationalistista Rashtriya Swayamsevak Sangh -vapaaehtoisjärjestöä. Hänen mukaansa ne ovat aiheuttaneet suurempaa vahinkoa hindulaisuudelle viime aikoina kuin mikään muu.
Uskonnollisena vaikuttajana Saraswati vastusti muun muassa Shirdi Sai Baban palvontaa, joka hänen mukaansa on epähindulaista. Hänen mukaansa 1800-luvulla elänyt Shirdi Sai Baba ei ollut guru eikä jumala vaan muslimi, jonka julistamista avataaraksi tukivat hindulaisuuden heikentämiseen tähdänneet tahot. Vuonna 2016 hän syytti Shirdi Sai Baban palvontaa Maharashtran osavaltiota vaivanneesta kuivuudesta. Hänen mukaansa onnettomuuksia tapahtuu aina, kun ei-palvonnan arvoisia ylennetään palvonnankohteiksi. Hän vastusti myös Krishna-liikettä (ISKCON), joka hänen mukaansa on pelkkä rahanpesuun tarkoitettu peitejärjestö. Hänen mukaansa Krishna-liikkeen tarkoitus on vain kerätä rahaa Intiasta Yhdysvaltoihin.
Thiago Santos

| Thiago Santos> Henkilötiedot |
| --- | --- |
Syntynyt: 7. tammikuuta 1984 (ikä 40) Rio de Janeiro
Kansalaisuus:   Brasilia
Vapaaottelija
Lempinimi:  Marreta (Leka)
Aktiivisena:  2010–
Pituus:  188 cm
Paino:  93 kg
Painoluokka:  välisarja (2010–2013) keskisarja (2013–2018) alempi raskassarja (2018–)
Taistelutyyli:  thainyrkkeily, capoeira, brasilialainen jujutsu
Seura:  TATA Fight Team American Top Team
Tilastot
Ottelut:  30
Voitot:  21
– tyrmäyksellä:  15
– luovutuksella:  1
– päätöksellä:  5
Tappiot:  9
– tyrmäyksellä:  3
– luovutuksella:  3
– päätöksellä:  3
Thiago Santos de Lima (s. 7. tammikuuta 1984 Rio de Janeiro) on brasilialainen alemman raskaansarjan vapaaottelija ja entinen thainyrkkeilijä. Hän otteli kerran UFC:n alemman raskaansarjan mestaruudesta 2019, mutta hävisi sen Jon Jonesille. Santos oli ennen vapaaottelu-uraansa Brasilian armeijassa laskuvarjojääkärinä. Hän voitti myös kahdesti Rio de Janeiron osavaltion thainyrkkeilyn mestaruuden.